Skoro kilogram heroina pronađen je u stanu 68-godišnje Nišlijke koja živi u Ulici Vojvode Mišića. Penzionerka uhapšena i određeno joj je policijsko zadržavanje.

Kako piše “Blic” osim heroina u stanu M. S. pronađeno je i 3 grama marihuane, kao i 4 vagice za precizno merenje.

Policija je u ovu akciju krenula nakon dojave da ova Nišlijka u stanu čuva drogu.

U niškoj policiji kažu da je kod penzionerke pronađen 891 gram heroina, a da je ona drogu paketirala i prodavala.

U istoj akciji uhapšen je i Z. M. (48) zbog sumnje da je nabavljao i prodavao drogu. U njegovom stanu pronađena su dva paketića sa heroinom ukupne težine 8 grama.

I njemu je određeno policijsko zadržavanje do 48 sati.